গোপালগঞ্জ প্রতিনিধি : গোপালগঞ্জের মুকসুদপুর থেকে ১ কেজি গাঁজাসহ দুই মাদক ব্যবসায়ীকে গ্রেফতার করেছে সিন্দিয়াঘাট নৌ ফাঁড়ি পুলিশ। আজ রবিবার সকাল ১০ টায় উপজেলার বামনডাঙ্গার ইসলামিয়া দাখিল মাদ্রাসার সামনে থেকে তাদের গাঁজাসহ গ্রেফতার করা হয়। সিন্দিয়াঘাট নৌ পুলিশ ফাঁড়ির আইসি মহিদুল ইসলাম জানান, গোপন সংবাদের ভিত্তিতে বামনডাঙ্গায় অভিযান চালিয়ে ১ কেজি গাঁজাসহ দুই মাদক ব্যবসায়ীকে গ্রেফতার করা হয়। গ্রেফতারকৃতরা হলো, একই উপজেলার কানুরিয়া গ্রামের মৃত উকিল শেখের ছেলে আপু শেখ(৪০) এবং মৃত দেওয়ান শেখের ছেলে নেয়ামত শেখ(২৪) ।